**ΚΡΑΤΙΚΗ ΣΧΟΛΗ ΟΡΧΗΣΤΙΚΗΣ ΤΕΧΝΗΣ - ΕΠΑΓΓΕΛΜΑΤΙΚΑ ΤΜΗΜΑΤΑ**

**ΔΙΑΔΙΚΑΣΙΑ ΔΙΕΞΑΓΩΓΗΣ ΕΙΣΑΓΩΓΙΚΩΝ ΕΞΕΤΑΣΕΩΝ**

Οι Εισαγωγικές Εξετάσεις (Ακροάσεις) των Επαγγελματικών Τμημάτων της Κρατικής Σχολής Ορχηστικής Τέχνης αποτελούνται από δύο κύκλους. Ο κάθε κύκλος διαρκεί μία εβδομάδα. **Όλοι οι υποψήφιοι που αιτήθηκαν συμμετοχής στις ακροάσεις πρέπει να προσέλθουν στον Α’ κύκλο.** Έπειτα οι επιτυχόντες του Α’ κύκλου καλούνται να συμμετάσχουν στο Β’ κύκλο, στο πέρας του οποίου πραγματοποιούνται οι τελικές εξετάσεις (τελική ακρόαση) όπου και επιλέγονται οι σπουδαστές του νέου ακ. έτους, στα επαγγελματικά τμήματα της ΚΣΟΤ.

Ο Α’ κύκλος των Εισαγωγικών Εξετάσεων περιλαμβάνει μαθήματα στα οποία παρευρίσκεται η εξεταστική επιτροπή και βάση των οποίων γίνεται η επιλογή των επιτυχόντων του Α’ κύκλου εξετάσεων

Ο Β’ κύκλος των Εισαγωγικών Εξετάσεων περιλαμβάνει **μαθήματα** μέσα στα οποία ο κάθε υποψήφιος έχει την ευκαιρία να εξοικειωθεί με το υλικό της κάθε τεχνικής πάνω στην οποία εξετάζεται **την ημέρα της ακρόασης (εξετάσεις)**, στην οποία παρευρίσκεται η εξεταστική επιτροπή.

**ΠΡΟΓΡΑΜΜΑ ΜΑΘΗΜΑΤΩΝ & ΕΞΕΤΑΣΕΩΝ - ΚΑΝΟΝΙΣΜΟΙ**

Το πρόγραμμα διαμορφώνεται ανάλογα με το group στο οποίο ανήκετε. **Δεν υπάρχει δυνατότητα αλλαγής group**, παρά μόνο αν συντρέχει σοβαρός λόγος και αν η διεύθυνση της Σχολής το κρίνει εφικτό. Σε αυτή την περίπτωση θα πρέπει να δηλώσετε το αίτημα σας στη Γραμματεία.

**Όλοι οι υποψήφιοι υποχρεούνται να βρίσκονται τουλάχιστον 30 λεπτά νωρίτερα** πριν την ώρα έναρξης του πρώτου μαθήματος για να δώσουν τα στοιχεία τους στη Γραμματεία, να παραλάβουν την κάρτα με τον αριθμό υποψηφίου και να έχουν χρόνο για την προετοιμασία τους (ντύσιμο, ζέσταμα κλπ.) πριν την έναρξη του μαθήματος.

**Οι υποψήφιοι που καθυστέρησαν να προσέλθουν στην αίθουσα διδασκαλίας δεν θα γίνονται δεκτοί στα μαθήματα.**

**Όλα τα μαθήματα διεξάγονται στο κεντρικό κτίριο της Σχολής, Ομήρου 55, Αθήνα.**

**ΚΑΡΤΑ ΑΡΙΘΜΟΥ ΥΠΟΨΗΦΙΟΥ**

Κάθε υποψήφιος είναι υποχρεωμένος πριν τα μαθήματα και πριν τις εξετάσεις να δίνει τα στοιχεία του στη Γραμματεία και να παραλαμβάνει την **ατομική κάρτα αριθμού υποψηφίου**. Η κάρτα αυτή πρέπει να φορεθεί πάνω στο σώμα σε ευκρινές σημείο, καθ’ όλη τη διάρκεια των μαθημάτων και των εξετάσεων. Με αυτόν τον τρόπο καθίσταται δυνατή η αναγνώριση του κάθε υποψηφίου σπουδαστή από τους καθηγητές και τους εξεταστές.

Στο τέλος της ημέρας ο κάθε υποψήφιος είναι υποχρεωμένος να επιστρέφει την ατομική κάρτα με τον αριθμό του πίσω στη Γραμματεία.

**Σε περίπτωση απώλειας της κάρτας, ο υποψήφιος υποχρεούται να το δηλώσει στη Γραμματεία.**

**ΡΟΥΧΙΣΜΟΣ**

Στον παρακάτω πίνακα θα βρείτε χρήσιμες πληροφορίες σχετικά με τα κατάλληλα ρούχα που αρμόζουν σε κάθε είδος μαθήματος και τεχνικής. Όλοι οι υποψήφιοι υποχρεούνται να προσέρχονται με την κατάλληλη ενδυμασία σε όλα τα μαθήματα και στις εξετάσεις.

**Κανένας υποψήφιος δεν γίνεται δεκτός μέσα στην αίθουσα χωρίς να φοράει την ενδυμασία που προβλέπει το κάθε μάθημα.**

|  |  |  |
| --- | --- | --- |
|  | **ΚΟΡΙΤΣΙΑ** | **ΑΓΟΡΙΑ** |
| **ΜΠΑΛΕΤΟ** | · Κορμάκι  · Ροζ καλσόν  · Παπούτσια μπαλέτου | · T-Shirt ή φανελάκι  · Κολάν  · Παπούτσια μπαλέτου |
| **ΣΥΓΧΡΟΝΟΣ ΧΟΡΟΣ & ΡΥΘΜΙΚΗ** | · T-Shirt ή φανελάκι  · Φόρμα  · Όχι κάλτσες  · Όχι παπούτσια | · T-Shirt ή φανελάκι  · Φόρμα  · Όχι κάλτσες  · Όχι παπούτσια |
|  |  |  |

**Σε όλα τα μαθήματα απαγορεύονται τα βαμμένα νύχια, βραχιόλια, κολιέ κλπ.**

**Επίσης καλό θα ήταν να έχετε μαζί σας:**

· Επιγονατίδες

· Πετσέτα

· Πλαστικό παγούρι ή πλαστικό μπουκαλάκι με νερό

**Απαγορεύονται αυστηρώς μέσα στις αίθουσες διδασκαλίας:**

· γυάλινα μπουκάλια

Επιτρέπεται να έχετε μαζί σας μέσα στην αίθουσα την τσάντα ή το σακίδιό σας, ώστε να προσέχετε τα προσωπικά σας αντικείμενα. **Σε περίπτωση απώλειας η Σχολή δεν φέρει καμία ευθύνη.**